Document ID: 31995R0571

ΚΑΝΟΝΙΣΜΟΣ (ΕΚ) αριθ. 571/95 ΤΗΣ ΕΠΙΤΡΟΠΗΣ της 15ης Μαρτίου 1995 για τροποποίηση του κανονισμού (ΕΚ) αριθ. 121/94 σχετικά με την εισαγωγή ορισμένων προϊόντων του τομέα των σιτηρών τα οποία προέρχονται από την Τσεχική Δημοκρατία και τη Σλοβακική Δημοκρατία
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1766/92 του Συμβουλίου της 30ής Ιουνίου 1992 περί κοινής οργανώσεως της αγοράς στον τομέα των σιτηρών (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 9,
τον κανονισμό (ΕΟΚ) αριθ. 3379/94 του Συμβουλίου της 22ας Δεκεμβρίου 1994 για το άνοιγμα και τον τρόπο διαχείρισης ορισμένων κοινοτικών δασμολογικών ποσοστώσεων για το 1995 σχετικά με ορισμένα γεωργικά προϊόντα και με τη μπίρα (2), και ιδίως το άρθρο 1,
Εκτιμώντας:
ότι ο κανονισμός (ΕΚ) αριθ. 3379/94 άνοιξε νέες δασμολογικές ποσοστώσεις για την Τσεχική Δημοκρατία και τη Σλοβακική Δημοκρατία 7 ότι πρέπει να περιληφθούν ως λεπτομέρειες για τις ποσοστώσεις αυτές οι διατάξεις που προβλέπονται στον κανονισμό (ΕΚ) αριθ. 121/94 της Επιτροπής της 25ης Ιανουαρίου 1994 σχετικά με την απαλλαγή από την εισφορά κατά την εισαγωγή για ορισμένα προϊόντα του τομέα των σιτηρών, η οποία προβλέπεται στις συμφωνίες μεταξύ της Ευρωπαϊκής Κοινότητας, αφενός, και της Δημοκρατίας της Πολωνίας, της Δημοκρατίας της Ουγγαρίας, της Τσεχικής Δημοκρατίας και της Σλοβακικής Δημοκρατίας, αφετέρου (3), όπως τροποποιήθηκε τελευταία από τον κανονισμό (ΕΚ) αριθ. 3003/94 (4) 7 ότι πρέπει, συνεπώς, να τροποποιηθεί το παράρτημα του εν λόγω κανονισμού 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι πίνακες στα σημεία ΙΙ.Α και ΙΙ.Β του παραρτήματος του κανονισμού (ΕΚ) αριθ. 121/94 αντικαθίστανται από τους πίνακες που περιλαμβάνονται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 15 Μαρτίου 1995.

Labels: 3
17
18